Beginsels vir ŉ gelukkige lewe – 16 – ToekomsVenster
by Kariné Taljaard|Published 11/06/2019
– Kies jou vriende
Die Bybel het baie te sê oor vriende.
Die Psalmdigter treur oor ŉ vriend wat hom in die rug gesteek het.
Maar nou is dit jy, ‘n man soos ek, my maat en my goeie vriend.
Die Spreuke digter besing die lof van ŉ goeie en betroubare vriend.
Op ‘n vriend se liefde kan jy altyd reken; jou broer is daar met die oog op jou nood.
Maats kan jou breek, maar daar kan ook ‘n vriend wees wat nader is as ‘n broer.
Jesus is die vriend van tollenaars en sondaars, derhalwe ook ons Vriend.
Die Seun van die mens het gekom en geëet en gedrink, en hulle sê: ‘Kyk daar, ‘n vraat en ‘n wynsuiper, ‘n vriend van tollenaars en sondaars.’ Maar God tree met wysheid op, en sy werke bewys dit.
Onthou julle die ou bekende halleluja ?
Wat ŉ vriend het ons in Jesus
Hy wat in ons plek wil staan.
Inderdaad, goeie vriende is gesog maar goeie vriende is skaars. Ek het die teendeel al in die bediening beleef. Vriende kan mens in ellende laat beland veral as jy nog nie jou gedagte opgemaak het oor hoe jy wil ewe en waaraan jy geken wil word nie.
Soms is mense so vriendhonger dat hulle enige iemand wat belangstelling toon as die ware Jakob sal aanvaar.
Slegte vriende het ŉ agenda. Hulle gebruik jou soos die verlore seun se vriende hom misbruik het. As die weelde eers verkwis is laat hulle hom alleen. Dan is daar van die mooiweersvriende geen teken nie.
Om jou vriende te kies is nie ŉ teken van hoogmoed of meerderwaardigheid nie. Die Bybel sê slegte geselskap bederf goeie sedes. 1 Korintiërs 15:33
Dit is veral gevaarlik wanneer jou vriende mense met slegte verhoudingservarings is. Iemand wat skielik sg. ongekende vryheid ontdek het nadat sy en haar man uitmekaar is laat ŉ ander verhouding wat reeds wankel sommer vinnig in die hek duik.
Soek vriende wat dieselfde lewensuitkyk as jy het, dieselfde waardes onderskryf en belangriker selfs, kinders van die Here is.
Soek jou vriende by die plaaslike gemeente.
Word deel van ŉ kleingroep en bid oor en vir die regte vriende.
Moenie sommer halsoorkop in ŉ sg. vriendskapsverhouding vasgevang word nie.
Wees ŉ betroubare vriend vir iemand anders.
Dis ook Koninkrykswerk.
Elkeen behoort te weet wie Jesus is
Elkeen behoort te weet wie Jesus is. 2 KONINGS 7:9 Hulle sê toe vir mekaar: “Ons maak nie reg nie. Vandag is […]
Die goorste dag?
Volgens ene dr.Cliff Arnall, ŉ Britse sielkundige sou 21 Januarie regtig ŉ goor dag wees. Hy het met behulp van ŉ ingewikkelde […]
– My liefdesklippie Op Sondae middae “hou ons kerk” in Appelpark, Krugersdorp. Dit is meestal kinders wat die geleentheid bywoon. Die woelwaters […]
Elastiese hoop Ps. 71: 14 Ek, ek sal gedurigdeur bly hoop, ek sal U altyd weer loof In ŉ artikel in die […]
Previous post Beginsels vir ŉ gelukkige lewe – 15
Next post Beginsels vir ŉ gelukkige lewe – 17
Die ou Suid Afrikaanse vlag
As ek moeg word vir die lewe in die stad.
Jy hoef dit nie te besit nie
Let it go: by Safire Rose